**SOPIMUS KUSTANTAJAN AINEISTON KÄYTÖSTÄ TIETEELLISESSÄ TUTKIMUSHANKKEESSA**

# Sopijapuolet

**[YLIOPISTO- TAI KORKEAKOULUOSAPUOLEN NIMI]** (”Yliopisto”)

Y-tunnus […]

[OSOITETIEDOT]

Yhteyshenkilö:

[NIMI, TITTELI]

Sähköposti: […]

Puhelin: […]

**[JOS USEAMPIA TUTKIMUSOSAPUOLIA, YLIOPISTO- TAI KORKEAKOULUOSAPUOLEN NIMI]** (”Korkeakoulu”)

Y-tunnus […]

[OSOITETIEDOT]

Yhteyshenkilö:

[NIMI, TITTELI]

Sähköposti: […]

Puhelin: […]

[MIKÄLI USEAMPIA] Yhdessä ”Yliopistot”

ja

**[LEHTIKUSTANTAJAN NIMI / TARVITTAESSA LEHTI]** (”Kustantaja”)

Y-tunnus […]

[OSOITETIEDOT]

Yhteyshenkilö:  
[NIMI, TITTELI]

Sähköposti: […]

Puhelin: […]

jäljempänä yhdessä “Sopijapuolet” tai yksin “Sopijapuoli”.

# Sopimuksen kohde ja luovutettava aineisto

Tällä sopimuksella Sopijapuolet sopivat niistä ehdoista, joilla Kustantaja antaa Liitteessä 2 määritellyn Kustantajan aineiston Yliopistojen käyttöön [….] (jäljempänä ”Hanke”) sen tutkimussuunnitelmassa (Liite 3) määriteltyä tieteellistä tutkimusta varten. Tämän sopimuksen kohteena oleva luovutettava Kustantajan aineisto ei ole kokonaisuudessaan julkisesti saatavilla olevaa aineistoa.

Luovutettava aineisto tarkoittaa Kustantajan […. ] (jäljempänä ”Data”).

# Käytön ehdot

Kustantaja sitoutuu antamaan [Yliopiston] käyttöön Datan ja [Yliopisto] sitoutuu käyttämään Dataa ainoastaan tieteellisessä tutkimuksessa seuraavin rajatuin ehdoin:

1. Kustantaja antaa Datan Yliopiston käyttöön vastikkeetta.
2. Yliopisto sitoutuu käyttämään Dataa ainoastaan Hankkeessa tehtävään tieteellisen tutkimuksen Hankkeen vastuututkijoiden (…. ) valvonnassa. Yliopistolla ei ole oikeutta käyttää Dataa muihin tarkoituksiin. Siltä osin kun Yliopisto käsittelee Dataa Hankkeen toteuttamiseksi, se vastaa tietosuoja-asetuksen mukaisista rekisterinpitäjän velvollisuuksista siltä osin kun ne soveltuvat tutkimuskäyttöön.
3. Yliopistoilla on oikeus käyttää Dataa Hankkeen rahoitetun keston ajan [….] sekä […] vuotta sen jälkeen, viimeinen Datan käyttöpäivä on [xx.yy.20...].
4. Datasta tai Datan osasta ei valmisteta kappaleita julkaistavaksi. Dataa ei julkaista, eikä Datasta tai Datan tietosisällöstä tuoteta uusia Kustantajan tai muiden tiedotusvälineiden sisältöihin rinnastuvia julkaisuja tai niiden palveihin rinnastuvia palveluja. Yliopisto sitoutuu olemaan käyttämättä Dataa muuhun kuin tässä sopimuksessa nimenomaisesti määriteltyyn tarkoitukseen.
5. Käyttöoikeuden päättymisen jälkeen Yliopisto sitoutuu olemaan käyttämättä Dataa. Yliopistolla on kuitenkin oikeus tämän jälkeen säilyttää Dataa tieteellisen tutkimuksen todentamista varten. Tämä arkistoitava Data saa olla vain siihen oikeutettujen saatavilla. Yliopisto on velvollinen Kustantajan pyynnöstä antamaan Kustantajalle kirjallisesti tiedot Hankkeen henkilöistä, joilla on pääsy arkistoituun Dataan. Yliopisto sitoutuu noudattamaan Kustantajan tässä sopimuksessa kirjattuja tietoturvavaatimuksia.
6. Yliopisto sitoutuu olemaan paljastamatta Dataa kolmansille ja antamatta Dataa kolmansien käyttöön. Yliopisto sitoutuu käsittelemään Dataa ja sen tietoja noudattaen hyvän tieteellisen käytännön periaatteita ja asianmukaisia suojatoimia. Tällaisia suojatoimenpiteitä ovat esimerkiksi tietojen pseudonymisointi tai anonymisointi, jos henkilötietojen käsittely ei tieteellisen tutkimuksen toteuttamiseksi ole tarpeen.

# Aineiston luovutus

Data luovutetaan Hankkeen nimeämälle henkilölle salakirjoitettuna tiedostona. Purkamiseen tarkoitettu salasana toimitetaan Yliopistolle eri kanavaa pitkin. Hanke sitoutuu säilyttämään ja käsittelemään Dataa Yliopistojen tutkimusaineistoja koskevien tietoturvakäytäntöjen ja tämän sopimuksen tietosuojaliitteen mukaisesti. Aineistoa ja salasanaa ei saa säilyttää yhdessä.

Yliopisto vastaa siitä, että se käyttää Dataa huolellisesti ja tämän sopimuksen mukaisesti ja että Datan käyttö on lain ja hyvän tavan mukaista. Yliopisto rajoittaa pääsyn Dataan vain niille tutkijoille ja muille henkilöille, jotka ovat mukana Hankkeessa. Tieteellisen tutkimuksen todentamista varten arkistoitu Data saa olla vain tutkimuksen todentamiseen oikeutetun Hankkeen rajoitetun henkilöpiirin saatavilla.

# Omistusoikeudet ja raportointi

Tämä sopimus ei vaikuta Datan omistajuuteen, eikä aineettomiin oikeuksiin. Kustantajan omistusoikeus, tekijänoikeus, lähioikeus, tietokantaoikeus (ml. *sui generis* -tietokantaoikeus) ja muut aineettomat oikeudet säilyvät Kustantajalla lukuun ottamatta Yliopiston oikeutta käyttää Dataa Hankkeessa tässä sopimuksessa sovitun mukaisesti.

Kaikki oikeudet muokkaus- ja edelleenluovutusoikeuksineen Hankkeessa tuotettuihin tuloksiin kuuluvat Yliopistolle. Yliopistolla on oikeus kertoa Dataan perustuvista Hankkeen tuloksista julkaisuissa ja yleisötilaisuuksissa.

# Vastuu

Yliopisto ymmärtää ja hyväksyy sen, että Kustantaja luovuttaa Datan "sellaisena kuin se on". Kustantaja ei anna takuita Datasta tai vastaa Datan virheettömyydestä, kattavuudesta, eheydestä, käytettävyydestä tai sopivuudesta tiettyyn tarkoitukseen.

Sopijapuoli ei ole vastuussa toiselle Sopijapuolelle aiheuttamistaan epäsuorista tai välillisistä vahingoista. Yllä mainitut vastuunrajoitukset eivät sovellu, jos vahinko on aiheutettu tahallaan tai törkeällä huolimattomuudella, tai mikäli vahinko johtuu Yliopiston taholta henkilötietojen asiattomasta käytöstä tai yksityisyyden suojaa, tietosuojaa säätelevien lakien taikka tietosuojaliitteen noudattamattomuudesta.

Sopijapuolet eivät anna takuuta Hankkeen tuloksista, Hankkeen tai Datan oikeellisuudesta, turvallisuudesta tai soveltuvuudesta tiettyyn käyttötarkoitukseen. Datan käyttö tapahtuu yksin Dataa käyttävän Sopijapuolen vastuulla.

Sopijapuolet eivät ole vastuussa siitä, jos tämän Sopimuksen mukaisen velvoitteen täyttämisen laiminlyönti johtuu Sopijapuolelle yllättävästä ja ennakoimattomasta ylivoimaisesta esteestä.

Sopijapuolen vastuu toiselle Sopijaosapuolelle aiheuttamastaan vahingosta on yhteensä enintään […..] euroa. Sopijapuoli vastaa vain niistä vahingoista, jotka ovat syntyneet sen omassa toiminnassaan. Sopimusosapuolet eivät ole vastuussa toisilleen aiheuttamastaan epäsuorasta tai välillisestä vahingosta.

Vastuunrajoitukset eivät kuitenkaan koske vahinkoa, joka on aiheutettu tahallisesti tai törkeällä huolimattomuudella taikka vahinkoa, joka koskee tietosuojaliitteen rikkomista tai aineettomien oikeuksien käyttöoikeuden loukkausta.

# Tietosuoja

Yliopisto vastaa siitä, että se noudattaa tietosuoja-asetusta ja tietosuojalakia sekä kiinnittää huomiota erityisesti tietosuojalain 31 §:n edellytyksiin, ja siitä että Hankkeessa henkilötietoja käsitellessään tutkijat sitoutuvat noudattamaan henkilötietoasetusta.

Yliopisto vastaa siitä, että Hankkeen tuloksiin liittyvissä julkaisuissa ja muissa aineistoissa ei ole mukana Dataan liittyviä henkilötietoja.

Sopijapuolet sitoutuvat noudattamaan tietosuojaliitettä (Data Protection Appendix), joka on liitteenä 1.

# Salassapito

Yliopisto ja Hankkeen toteuttamiseen osallistuvat tutkijat sitoutuvat pitämään salassa tämän sisällön, sekä Hankkeen toteuttamisen yhteydessä mahdollisesti saamansa luottamukselliset tiedot ja liikesalaisuudet, ellei viranomaisten toiminnan julkisuudesta annetun lain pakottavasta säännöksestä muuta johdu. Yliopisto sitoutuu olemaan Kustantajaan yhteydessä hyvissä ajoin etukäteen Kustantajan liikesalaisuuksien määrittelyn osalta.

# Voimassaolo

Tämä sopimus tulee voimaan viimeisen allekirjoituksen päivämäärällä.

Sopimus on voimassa [xx.yy.20..] saakka.

Kustantajalla on oikeus purkaa tämä sopimus päättymään välittömin vaikutuksin, mikäli Yliopisto rikkoo sopimuksen olennaista ehtoa.

# Muut ehdot

Tämä sopimus ei luo Sopijapuolten välille yhtiökumppanuutta, edustussopimusta tai työsuhdetta.

Tässä sopimuksessa ja sen liitteessä yksilöityyn Dataan ei sovelleta Euroopan parlamentin ja neuvoston direktiiviä 2019/790 tekijänoikeudesta ja lähioikeuksista digitaalisilla sisämarkkinoilla artikloita 3 (Tekstin- ja tiedonlouhinta tieteellistä tutkimusta varten) ja 4 (Tekstin- ja tiedonlouhintaa koskeva poikkeus tai rajoitus), eikä tekijänoikeuslain 13 b §:ää.

Tämän sopimuksen ja sen liitteiden muodostama kokonaisuus syrjäyttää kaikki aiemmat Sopijapuolien väliset, aiheeseen liittyvät sopimukset. Tätä sopimusta voidaan muuttaa Sopijapuolten nimenkirjoitusoikeutettujen edustajien allekirjoittamalla kirjallisella sopimuksella.

Mikäli Sopijapuoli jättää vetoamatta toisen Sopijapuolen sopimusrikkomukseen, vetoamatta jättämistä ei tässä sopimuksessa tulkita siten, että toinen Sopijapuoli hyväksyisi sopimusrikkomuksen.

Mikäli jokin tämän Sopimuksen säännös on pätemätön, tai tulee sellaiseksi, sopimus pysyy muilta osin voimassa.

1. Riidanratkaisu

Tähän sopimukseen sovelletaan Suomen lakia. Tästä sopimuksesta aiheutuvat tai siihen liittyvät kiistatilanteet, joita ei saada sovittua Sopijapuolten kesken, ratkaistaan ensimmäisenä oikeusasteena Helsingin käräjäoikeudessa.

# Allekirjoitukset

Sopimus on laadittu ja allekirjoitettu kolmena samansisältöisenä kappaleena, yksi kullekin Sopijapuolelle. Sopijapuolet vakuuttavat, että sopimuksen allekirjoittaneet henkilöt ovat tässä edustamansa organisaation nimenkirjoittamiseen oikeutettuja.

|  |  |  |  |  |
| --- | --- | --- | --- | --- |
| **[YLIOPISTO- TAI KORKEAKOULUOSAPUOLEN NIMI]** |  | **[JOS USEAMPIA TUTKIMUSOSAPUOLIA, YLIOPISTO- TAI KORKEAKOULUOSAPUOLEN NIMI]** |  | **[LEHTIKUSTANTAJAN NIMI / TARVITTAESSA LEHTI]** |
|  |  |  |  |  |
| [nimi ja asema] |  | [nimi ja asema] |  | [nimi ja asema] |
| [päiväys] |  | [päiväys] |  | [päiväys] |
|  |  |  |  |  |
|  |  |  |  |  |
|  |  |  |  |  |
| [nimi ja asema] |  | [nimi ja asema] |  |  |
| [päiväys] |  | [päiväys] |  |  |

Liite 1: Tietosuojaliite (Data Protection Appendix, Controller to Controller)

Liite 2: Materiaalin määrittely

Liite 3: Tutkimussuunnitelma

[Liite 4/5/6:] [Muita mahdollisia liitteitä]